Ihi, tura, nekk, ma yefka Ṛebbi seg-wen, ay atma, ad iyi-tsemmḥem, ad steɛfuɣ cwiṭ ; ma d Seɛdi a s-nanef la yettazzal. Ma d nek ma ur ken-ṭṭurruɣ ara, ad ceɛɛleɣ yiwen igiṛṛu n dexxan... Eh... eh... Dɣa atan mmektiɣ-d : sgellin, miɣ -awen udreɣed leqmer, ur ufiɣ iɣer ara t-metleɣ : ata wagi yesɣubburen, wagi yellan d taḥcict yuɣal d axxam yettali s igenni, wagi d mmi-s n laṣel-is. Am leqmer, yekkat ɣer tmelɣiɣt d leɛqel ; am netta, ula d nek, ur zmireɣ ara ad as-ṭixxreɣ. Lameɛna, ur ɛdilen ara, ɛlaxaṭer... neɣ, lḥaṣun, anda ulac, ma cerken aẓar... mxallafen ccetla, ɛlaxaṭer leqmer, amek yettḍurru, nek, dexxan, ḥemmleɣ-t... Ccut... Susem kan...